ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሓጺር ተዘክሮ ዕልዋ መንግስቲ፡ ብወዲ 74 ዓመት ኮለኔል ካሳዬ 17 ጉንቦት 2019 ምንጪ ስእሊ, TASS መግለጺ ስእሊ, መንግስቱ ኃይለማርያም ኣብ ሞስኮ ሽዑ ናይቲ ኣብ ኤርትራ ዝነበረ መበል 102 ሓይሊ ኣየር ኢትዮጵያ ኢታማዦር ሹም እየ ነይረ። ብኣቆፃፅራ ኢትዮጵያውያን 8 ግንቦት (16 ግንቦት) ሃንደበት ኣብ ቤት ፅሕፈት ጀነራል ደምሴ ቡልቶ ትድለይ ኣለኻ ተባሂለ። መኪናይ ኣልዒለ ናብ ቤት ፅሕፈቱ ከይደ። ኣነ ኣብኡ ክበፅሕ ከለኹ፡ ብ/ጄ ካሳዮ ጨመዳ ኣብ ውሽጢ ነይሩ። ንሱ ምስ ወፀ ኣነ ኣትየ። "እነሀኩ ጎይታይ!" በልኩዎ። "ኣዲስ ኣበባ ቁሩብ ፀገም ኣሎ፤ ክልተ ብርጌድ ሰራዊት ሒዝካ ኪድ እሞ ነቲ ኩነታት ኣህደኣዮ" ኢሉኒ። ጄ/ል ቁምላቸው ተወሳኺ ትእዛዝ ከምዝህበኒ ተነጊሩኒ። ናብ ጄ/ል ቁምላቸው ምስከድኩ፡ "መፂእካ ዶ ካሳዮ፡ በል ስዓበኒ" ኢሉ መኪንኡ ኣልዒሉ። ብድሕሪት እናሰዓብኩዎ፡ ኣብ መደብር ሓይሊ ኣየር ኣስመራ በፂሕና። ኣብ ቅድሜና ራሻውያን ንመንግስቱ ሃይለማርያም ብሽልማት ዝሃብዎ ነፋሪት ደው ኢላ ኣላ። በዛ ነፋሪት ናብ ኣዲስ ኣበባ ክንከይድ ኢና ኢሉኒ። መንግስቱ ሃይለማርያም ዝተሳፈረላ ነፋሪት ንምንታይ ዘይተሓምሸሸት?
